《出自蓟北门行》
明代·李时行

十五学击剑，豪雄寡为俦。裂眦报仇家，高视蔑王侯。

一旦羽书至，愿言分国忧。挥手去乡邑，振奋出边州。

白马疾如飞，楛矢剽若流。左贯乌丸腹，右饮月支头。

重围既已解，谈笑任行游。功成拂衣去，爵赏非所求。

作者简介：明广州府番禺人，字少偕。嘉靖二十年进士。知嘉兴县，迁南京兵部车驾主事，坐事罢，遍游吴越、齐鲁名山。有《驾部集》。